kardosdrur/scandi-wiki huggingface dataset:
Nye Valamo kloster

Valamo kloster (finsk Valamon luostari), også kaldet Nye Valamo Kloster (modsat gamle Valamo kloster i russisk Karelen) er et ortodokst munkekloster i Savolax i det østlige Finland. Oprindeligt lå klosteret på øen Valamo, russisk Valaam (kyrillisk: Валаам), i søen Ladoga i Karelen, men efter Vinterkrigens afslutning i 1940 evakueredes klosteret på grund af, at ¨øen efter fredsaftalen i 1940 blev afstået til Sovjetunionen. Klosterbrødrene flyttede til Papinniemi herrgård i Heinävesi i Finland. Også de finske klosterbrødre fra Petsamo og Konevits kloster blev evakuerede og flyttede lidt senere også till Valamo kloster i Heinävesi, hvilket således blev det eneste ortodokse munkekloster i Finland. Siden slutningen af 1970-erne har klosteret i Heinävesi været finsksproget (mod tidligere kirkeslavisk), og ingen munke fra det gamle kloster er længere i live. I 2005 boede fem munke i klosteret samt omtrent lige så mange novicer og visiterende munke og præster fra andre ortodokse lande. I Palokki, Heinävesi, 18 km fra Valamo kloster, ligger Lintula kloster, et ortodokst nonnekloster, hvor søstrene fremstiller vokslys, fortrinsvis for at dække hele den finske ortodokse kirkes behov.

Valamo kloster fik en ny kirke 1977 helliget til Kristi forklaring, som hovedkirken i (Gamla) Valamo havde været. Vinterkirken, helliget til Sankt Sergius og Sankt Herman, Valamos oprettere i 1400-tallet, er i en fløj til hovedkirken. Dertil byggedes et omfattende kulturcentrum med bibliotek, rum til konferencer og en konserveringsanstalt, fortrinsvist for at renovere gamle ikoner og gudstjenestetekstiler. Lidt senere byggede klostret også en folkehøjskole, hvor man holder kurser vedrørende ortodoxi og tilgrænsende emner, og bogbinderi samt retreater. Folkehøjskolen er blevet udvidet i årene 2006-2007 med et nybyggeri. Valamo kloster er blevet ikke kun et åndeligt centrum for Finlands ortodokse kirke og en "stiftsgård", men også en turistattraktion. Den finske forfatter Mika Waltari drog sig tidvis tilbage til Valamo kloster for at kunne få fred til at skrive.

Forfatteren Pentti Saarikoski ligger begravet ved (Nye) Valamo kloster.

Klostervirksamhed i gamle Valamo 
I gamle Valamo kloster i Ladogasøen i russisk Karelen blev klostervirksomheden genoptaget i 1989. Dette var begyndelsen til en omfattende renovering med pietet. Også Ruslands præsident, Vladimir Putin, har bygget sig en villa på øen (han skal være en troende ortodoks). I 2005 havde dette kloster 250 munke og novicer, og det regnedes igen som et kloster af første klasse, hvilket det havde været før oktoberrevolutionen i 1917.

Eksterne henvisninger 

 Det gamle klosters websted  
 Det nye klosters webbplats  
 Lokal turistsajt om gamla Valamo  

Klostre
Religion i Finland
Karelens historie
Bygninger, konstruktioner og anlæg i Finland
Södra Savolax
VM i curling 2016 (mænd)

Verdensmesterskabet i curling for mænd 2016 var det 58. VM i curling for mænd gennem tiden. Mesterskabet blev arrangeret af World Curling Federation og afviklet i arenaen St. Jakobshalle i Basel, Schweiz i perioden 2. - 10. april 2016. Schweiz var VM-værtsland for ottende gang, og det var anden gang at mesterskabet blev afholdt i Basel. Første gang var i 2012.

Mesterskabet blev vundet af Canadas hold bestående af Kevin Koe, Marc Kennedy, Brent Laing, Ben Hebert og Scott Pfeifer, som i finalen besejrede Danmarks hold, anført af Rasmus Stjerne, med 5−3. Det var 35. gang, at et canadisk hold vandt VM-titlen, men første gang siden 2012. Det var til gengæld første gang, at et dansk hold havde kvalificeret sig til VM-finalen, og Rasmus Stjernes hold kunne rejse hvem fra VM som de blot tredje danske medaljevindere i VM-historien og for første gang siden 1990. Bronzemedaljerne blev vundet af USA, som i bronzekampen vandt med 8−6 over Japan, som havde kvalificeret sig til medaljeslutspillet for første gang nogensinde.

Turneringen gjaldt endvidere som den første af de to VM-turneringer, hvor holdene kunne samle point i kampen om direkte kvalifikation til de Olympiske Vinterlege i 2018.

Hold 

Mesterskabet havde deltagelse af 12 hold: Otte fra Europa, to fra Panamerika og to fra Asien/Oceanien:

De otte europæiske pladser gik til de syv bedst placerede hold ved A-EM i curling 2015 (hvoraf Schweiz som værtsland allerede var kvalificeret) samt til vinderen af B-EM, som i en dyst bedst af tre kampe om den sidste plads besejrede A-EM's nr. 8. Fra Asien og Oceanien kvalificerede de to bedste hold fra Stillehavsmesterskabet i curling 2015 sig til VM. I Panamerika kvalificerede Canada og USA sig til mesterskabet uden modstandere.

Resultater

Format 

De tolv deltagende hold spillede først et grundspil alle-mod-alle, hvilket gav elleve kampe til hvert hold. De fire bedste hold efter grundspillet gik videre til slutspillet om medaljer, der afvikles som et Page playoff med bronzekamp.

Grundspil 

De 12 hold spillede en enkeltturnering alle-mod-alle, hvilket gav 11 kampe til hvert hold. De fire bedste hold gik videre til slutspillet – de to bedste hold, Canada og Danmark, til playoff 1/2, og nr. 3 og 4, Japan og USA, til playoff 3/4.

Slutspil 

De fire bedste hold fra grundspillet spillede i slutspillet om medaljer. Slutspillet afvikledes som et Page playoff med bronzekamp.

Skema

Kampe

Samlet rangering

Kilder / eksterne henvisninger 
World Curling Federation - World Men's Curling Championship 2016

Noter 

2016 (mænd)
Curling i 2016
Curling i Schweiz
Sport i Basel
Kristi forklaring

Kristi forklaring eller forklarelsen på bjerget er den hændelse, der omtales i evangelierne (Matt 17,1-8, Mark 9,2-8, Luk 9,28-36) og i Andet Petersbrev (2 Pet 1,16-18), hvor Jesu skikkelse forvandledes ("forklaredes") på et bjerg og blev lysende. Han taler med Moses og Elias, og Gud kalder ham for søn. Forklaringen fremstiller Jesus som over Moses og Elias, de to dominerende profeter i jødedommen. Den støtter også hans identitet som Guds søn. For at bevare hemmeligheden om, at han er Messias, forbød Jesus sine vidner (apostlen Peter, apostlen Jacob og Johannes) at fortælle nogen, hvad de havde set, før han var genopstanden på den tredje dag efter sin død på korset.

Den katolske kirke fejrer Kristi Forklarings dag den 6. august; i Svenska kyrkan er den siden 1500-tallet henlagt til Syvende søndag efter trefoldighed.

Kristendom
Det Nye Testamente
Storskog

Storskog er et grænsekontrolpunkt på den norsk-russiske grænse på Europavej 105, det eneste langs landegrænsen mellem Norge og Rusland. Den norske grænsestation ligger i Sør-Varanger kommune. Grænsestationen åbnede i 2003. I maj 2012 blev det muligt for beboere nær grænsen at skaffe grænseboerbevis, som gav ret til fri rejse over grænsen uden yderligere visum, hvilket førte til øget trafik. I februar 2013 passerede 22347 grænsen, 34% flere end i februar 2012.

I 2013 passerede 320.000 (2010: 141 000; 2012: 252 000) rejsende Storskog grænsestation.

Noter

Eksterne henvisninger 
 Sollia-Storskog området    
 Storskog på Wikimapia

Norge
Grænse
Jukebox (Bent Fabric album)

Jukebox er et album af den danske komponist Bent Fabricius-Bjerre udgivet under kunstnernavnet Bent Fabric. Det udkom d. 19. april 2004 via Universal. Albummet er blevet til i samarbejde med en lang række danske musikere heriblandt Paw Lagermann og Lina Rafn fra Infernal, Remee, Martin Brygmann og Søren Rasted fra Aqua.

Spor

Referencer

Eksterne henvisninger 
 Jukebox på Discogs

Album fra 2004
Popalbum fra Danmark
Jukebox (flertydig)

En jukebox er en musikafspiller, der startes ved at indkaste en mønt

Jukebox kan også hentyde til flere artikler:

Musik 
 Jukebox (JLS album)
 Jukebox (Bachman Cummings album) fra 2007
 Jukebox (Bent Fabric album) album af Bent Fabric fra 2004
 "Jukebox" sang af Bent Fabric fra albummet af samme navn
 Jukebox (Cat Power album) fra 2008
 Jukebox (Jamaaladeen Tacuma album) fra 1988 med den jamaikanske jazzmusiker Jamaaladeen Tacuma
 Jukebox (Priscilla Renea album) fra 2009 af Priscilla Renea
 Jukebox (Drifters album) fra 2003 af det svenske band the Drifters
 Jukebox (Human Nature album) fra 2014.
 Jukeboxer kunstnernavnet for musikeren Noah Wall fra Brooklyn.
 Juke Box Records, et pladeselskab
 "Jukebox (Don't Put Another Dime)", en sang af The Flirts

Steder 
 San Francisco Marriott Marquis er kendt for sit særprægede "jukebox"-udseende
Pave Callistus 3.

Callistus 3. også Calixtus 3. (født Alfonso de Borja 31. december 1378  i La Torreta, som da var del af Canals i Valencia men da i Señorío de Torre de Canals, død 6. august 1458 i Rom) var Den katolske kirkes pave fra 8. april 1455 til sin død.

Liv og virke
Han blev døbt i Xàtiva ved Valencia i Spanien og tilhørte Borgia-familien. Efter en karriere som juraprofessor i Lleida og som diplomat for kongerne af Aragon blev han ved konsistoriet maj 1444 ophøjet til kardinal af pave Eugenius 4. efter at have forsonet paven med Alfonso 5. af Aragon.

I 1455 blev han valgt til pave. Han var da 77 år gammel, hvilket i middelalderen var en meget høj alder. Han skal være blevet valgt som en kompromiskandidat, fordi han var ubeslutsom og inkompetent og dermed ville komme til at overlade kontrollen til kardinalerne. Hans store projekt som pave var at igangsætte et korstog mod tyrkerne, som havde erobret Konstantinopel i 1453, men han formåede ikke at samle støtte blandt kristne fyrster.

Hans udnævnelse af to nevøer til kardinaler regnes som et godt eksempel på nepotismen, som var almindelig ved pavestolen i middelalderen. Den ene af dem, Rodrigo Borgia, blev senere pave under navnet Alexander VI. Den anden var Luis Julian de Milà.

Callistus 3. beordrede en ny retssag for Jeanne d'Arc, hvor hun posthumt blev frikendt.

En kendt historie om Callistus, som først dukkede op i en biografi fra 1475, og som blev videre udpenslet af Pierre-Simon Laplace tre hundrede år senere, fortæller, at han i 1456 ekskommunikerede Halleys komet fordi den blev anset som et dårlig varsel for de kristne forsvarere af Beograd. Der findes ingen primære kilder, som støtter dette, og hans bulle fra juni 1456, hvor han beder folket om at bede for kampen mod tyrkerne, nævner ikke kometen. Et andet forhold er, at for at blive ekskommunikeret fra den katolske kirke er det nok en forudsætning, at man i udgangspunktet har en menneskelig sjæl og er døbt medlem af kirken.

Han døde den 6. august 1458 i Rom og blev gravlagt i Peterskirken. I 1610 blev hans legeme flyttet til den spanske nationalkirke i Rom, Santa Maria de Monserrato degli Spagnoli.

Paver
Pave Adeodat

Adeodat (på engelsk kendt som Adeodatus II, død 17. juni 676) var pave fra 11. april 672 til sin død i 676. Der vides ganske lidt om Adeodat, men han blev født i Rom. De fleste bevarede kilder indikerer at han var kendt for at være generøs, særligt når det kom til fattige eller pilgrimme. Han brugte meget af sin tid som pave på et forbedre kirker. Han efterfulgte Vitalian og blev efterfulgt af Donus.

Referencer 

Paver i middelalderen
Pave Martin 5.

Martin 5. (født Oddone Colonna i 1368 i Genazzano, død 20. februar 1431 i Rom) var pave fra 11. november 1417 til sin død, 20. februar 1431.

Biografi 
Oddone Colonna blev født i Genazzano som søn af Agapito Colonna oog Caterina Conti; på både fædrene og mødrene side tilhørte han et par af samtidens mægtigste slægter i den del af verden. Slægten Colonna havde allerede inden Oddone givet kirken 27 kardinaler, men ingen var tidligere blevet pave. 

Han studerede ved universitetet i Perugia, og blev sat til at udføre diplomatiske opgaver af Urban VI og dennes efterfølger, med tiden med rang af apostolisk nuntius. Han blev den 12. juni 1405 udset til kardinaldiakon med San Giorgio in Velabro som titelkirke. Kardinal Colonna deltog i koncilet i Pisa (1409) og blev en fast tilhænger af Johannes 23. På Konstanzkonciliet var han lidet fremtrædende, hvilket bidrog til hans udnævnelse til pave den 11. november 1417, som med tiden hævede det store skisma. 

Da han blev valgt til pave og antog navnet Martin V, var han end ikke præsteviet. Han blev derfor præsteviet den 13. november, bispeviet den 14. november og kronet til pave den 21. november i bispepaladset i Konstanz. Eftersom konciliet endnu var i gang, var det en stor forsamling, som deltog i hændelsen. 

Ej heller efter, at konciliet var blevet flyttet til staden Pavia og senere til Siena (1423-1424), gav det noget resultat, og det af Martin 5 sammenkaldte kirkemøde i Basel, oplevede han ikke. Gallikanismen bekæmpede han i Frankrig, og den konciliarisme, som besluttedes ved Konstanz, blev Martin en heftig modstander af, og dette med held. Martin 5. genoprettede pavens magtstilling i staden Rom og i Kirkestaten, efter at han i lang tid havde resideret i Konstanz, Bern, Genève, Mantua og Firenze. Dette opnåede han ved at love Johanna af Neapel at anerkende hende som regerende dronning mod, at han måtte styre Rom, som hun var den egentlige hersker over. Med løfte om at blive kronet lod hun Rom evakuere i 1419, og Martin kunne så ankomme med sit apostoliske hof den 28. september 1420. I 1424 tilsluttede Perugia, Assisi, Todi og Jesi sig frivilligt til Kirkestaten. Under sit pontifikat indgik han flere konkordater med andre stater.

Med fast hånd opretholdt han lov og orden, hvor han befandt sig, og vågede tillige over Rom og dets kirkers forskønnelse ved at ansætte toscanske kunstnere; derved blev han den, som bragte renæssancen til Rom. 

Martin 5. har fået sit sidste hvilested i basilikaen San Giovanni in Laterano.

Paver
Afrikamesterskabet i håndbold 2016 (mænd)

Afrikamesterskabet i håndbold for mænd 2016 var den 22. udgave af Afrikamesterskabet i håndbold for mænd, og mesterskabet afholdtes for første gang ikke sammen med kvindernes mesterskab. Turneringen blev afholdt i Cairo i Egypten, som var værtsland for mesterskabet for femte gang. 

Mesterskabet blev vundet af værtslandet , som i finalen besejrede  med 21-19.  vandt dermed afrikamesterskabet for første gang siden 2008 og for sjette gang i alt. Bronzemedaljerne gik til , som i bronzekampen vandt 24-19 de forsvarende mestre fra , og som dermed vandt medaljer ved mesterskabet for anden gang nogensinde.

Turneringen fungerede også som den afrikanske del af kvalifikationen til VM 2017. Holdene spillede om tre ledige pladser ved VM-slutrunden, som gik til de tre medaljevindende hold. Vinderen, , sikrede sig endvidere en plads i den olympiske håndboldturnering ved de Olympiske Lege 2016 i Rio de Janeiro, og toeren, , fik en plads i kvalifikationen til OL.

Spillesteder 
Kampene bliver spillet i to haller i Cairo International Stadium i Cairo, Egypten:
 Main Hall
 Hall 2

Resultater

Indledende runde 

I den indledende runde var de 12 hold opdelt i to grupper med seks hold. Hver gruppe spillede en enkeltturnering alle-mod-alle, og de fire bedst placerede hold i hver gruppe gik videre til kvartfinalerne.

Gruppe A

Gruppe B

Finalekampe 

Kvartfinalerne har deltagelse af de otte hold, som slutter blandt de fire bedste i deres indledende gruppe. Vinderne af kvartfinalerne går videre til semifinalerne, mens taberne går videre til placeringskampene om 5.- til 8.-pladsen.

Placeringskampe

5.- til 8.-pladsen

9.- til 12.-pladsen

Samlet rangering

Eksterne henvisninger 
 Egypt 2016    
 Confédération Africaine de Handball  
 Handball World Archive - Men Handball XXII Africa Championship 2016 Egypt

Noter 

Håndbold i 2016
2016 (mænd)
Sodrygget våge

Sodrygget våge () er en høgefugl, der lever i det sydvestlige Ecuador. Den lever i tørre løvfældende og i fugtige stedsegrønne skove, der ligger i tropiske og subtropiske områder. Dens levesteder er truet af afskovning.

Noter 
 Avibase - the world bird database
 IUCN: Pseudastur occidentali

Eksterne henvisninger 

Andesfugle
Ecuadors fugle
Høgefugle
Pave Urban 6.

Urban 6., døbt Bartolomeo Prignano (født 1318 i Napoli, død 15. oktober 1389 i Rom) var katolsk pave fra 8. april 1378 og frem til sin død.

Biografi 
Bartolomeo Prignano var fra Napoli, men begav sig som ung til Avignon, hvor han skaffede sig indflydelserige venner. Den 21. marts 1364 blev han ordineret til ærkebiskop af Acerenza i kongedømmet Napoli, og den 14. april 1377 flyttede pave Gregor 11. ham til ærkebispesædet i Bari.

Pave Gregor 11. havde flyttet pavens sæde fra Avignon tilbage til Rom. For at forhindre, at en tilbageflytning til Avignon skulle komme på tale, krævede det romerske folk og præsteskab ved hans død, at en italiener skulle vælges til hans efterfølger. Således blev Urban VI pave, men dette valg blev årsagen til det såkaldte vestlige skisma i pavedømmets historie. 

Urban blev efter kort tid upopulær blandt flertallet af sine egne kardinaler, grundet stædighed, hårdhed og mangel på klogskab. I 1381 hjalp Urban hertug Karl af Durrazzo med at sætte sig i spidsen for et "korstog" mod Napolis regerende dronning, Johanna 1. af Napoli. Hun blev besejret, taget til fange og myrdet. Karl blev der efter Napolis konge under navnet Karl 3. af Napoli. Venskabet mellem ham og paven endte imidlertid snart. Grundet mistanke om en sammensværgelse blandt kardinalerne og om, at den nye konge støttede oprørerne, bandlyste Urban kongen og belejrede Napoli med interdikt. I 1386 forhørte og myrdede Urban fem kardinaler, en blodsdåd som førte til et betydelig frafald af tilhængere, og uviljen mod ham voksede. 

I 1389 bestemte Urban, at Mariæ besøgelsesdag skulle fejres som almindelig kirkefestdag hvert år den 2. juli, og at den hvert 33. år skulle fejres som jubelår. Næste jubelår ville indtræffe året efter, men Urban nåede ikke at opleve den, før han døde den 15. oktober 1389, ifølge mange kilder forgiftet af romerne.

Urban 6. var den sidste pave, som ved valget ikke tilhørte kardinalskollegiet.

Eksterne henvisninger 

Paver
Personer fra Napoli
Omkomne ved rideulykker
Peter von Köppen

Peter von Köppen, ukrainsk: Петро Іванович Кеппен, Petro Ivanovytj Keppen (født 2. marts (gamle stil: 19. februar) 1793 i Kharkov, død 4. juni (gamle stil: 23. maj) 1864 i Karabag på Krim, var en russisk geograf og etnograf, fader til Wladimir Köppen.

Peter von Köppen var tjenestemand i det russiske ministerium for rigsdomænerne 1836-60. Han skrev blandt andet arbejder om Krim, donkosakkernes land, Ruslands areal- og befolkningsforhold samt Ruslands vigtigste søer og flodmundinger. Han udgav tillige etnografiske kort over Guvernementet Sankt Petersborg og europæisk Rusland i dets helhed.

Kilder

Eksterne henvisninger 
 

Geografer fra Rusland
Etnografer fra Rusland
Personer fra Kharkiv
Rusland i 1800-tallet
VM i quiz

VM i quiz er en individuel quizkonkurrence, som afholdes hvert år af IQA (en paraplyorganisation af forskellige quizorganisationer fra mere end 25 lande), og som skal finde verdens bedste quizzer. Verdensmesterskabet, der afholdes simultant adskillige steder verden over, blev første gang afholdt i 2003. Siden 2006 har mesterskabet fundet sted den første lørdag i juni. Siden 2014 har Dansk Quiz Forbund afholdt en afdeling af mesterskabet i Danmark, hvor de bedste danske quizzere har kunnet deltage.

Format 
Siden 2005 har VM i quiz bestået af 240 spørgsmål fordelt på 8 kategorier med hver 30 spørgsmål:
Kultur: Arkitektur, kunst, museer, mytologi, filosofi, religion og verdenskulturer
Underholdning: Ballet, klassisk musik, filmmusik, jazz, opera, popmusik, radio og fjernsyn
Historie: Civilisationer, nyheder, opdagelser, berømtheder og historie
Livsstil: Design, mode, mad & drikke, håndarbejde, helse & sundhed, menneskekroppen, New Age, produkter & mærkevarer og turisme
Medier: Tegneserier, film, sprog og litteratur
Videnskab: Naturvidenskab, fauna, flora & statskundskab
Sport & spil: Spil, sport, hobbyer, rekorder og bedrifter
Verden: Byer, geografi, fysikgeografi, opfindelser, rummet, teknologi og transport

Vindere

Bedste danskere 
Danske deltagere har været med i VM i quiz siden 2014. I tabellen ses de fem højest placerede danskere det pågældende år.

Referencer

Eksterne links 
World Quizzing Championships
International Quizzing Association

Quizzer
Verdensmesterskaber
Vladimir Köppen

Vladimir Peter Köppen (, ; født 25. september 1846 i Sankt Petersborg, Det Russiske Kejserrige, død 22. juni 1940 i Graz, Østrig) var en tysk-russisk meteorolog, klimatolog og botaniker, søn af Peter von Köppen. Han er mest kendt for at have udviklet Köppens klimaklassifikation.

Köppen blev født i Sankt Petersborg af tyske forældre der var i zarens tjeneste. Han studerede på universiteterne i Heidelberg og Leipzig, hvor han eksamineredes 1870. Hans afhandling handlede om temperaturens indvirkning på planters udvikling. 

Mellem 1872 og 1873 arbejdede han som meteorolog i Rusland, men vendte i 1875 tilbage til Tyskland, hvor han frem til 1919 var virksom som leder af afdelingen for meteorologi ved det nyindrettede marinbiologiske bureau (Deutsche Seewarte) i Hamborg.

I 1884 offentliggjordes det første udkast til det, der senere skulle blive Köppens klimaklassifikationssystem. Den endelige version blev først offentliggjort i 1936. Han udgav 1884-91 (sammen med Julius von Hann) Meteorologische Zeitschrift og 1892-93 Annalen der Hydrographie und maritimen Meteorologie (udgivet af Deutsche Seewarte).

Noter

Eksterne henvisninger 
 

Botanikere fra Tyskland
Meteorologer fra Tyskland
Personer fra Sankt Petersborg
Videnskabsfolk fra Rusland
Russere i 1800-tallet
Russere i 1900-tallet
Tyskere i 1800-tallet
Tyskere i 1900-tallet
Brahminglente

Brahminglente () er en høgefugl, der lever i det sydlige Asien, Ny Guinea og Australien.

Noter 
 Avibase - the world bird database

Eksterne henvisninger 

Fugle fra Australien
Fugle fra Melanesien
Fugle fra Østasien
Fugle fra Sydasien
Fugle fra Sydøstasien
Høgefugle
Liinakhamari

Liinakhamari (, ; ) er et samfund på den vestlige side af Petjengskajafjorden på Kolahalvøen i det nordlige Rusland. Fra 1920 til 1944 tilhørte området Finland, og Liinahamari i det daværende Petsamo län var Finlands eneste isfrie havn.

Indbyggertallet var ved den nationale folketælling i 2010 475 personer hvoraf 230 mænd og 245 kvinder. Dette var næsten en halvering sammenlignet med foregående folketælling, som gennemførtes i 2002, da indbyggertallet var 922 personer.

Under 2. verdenskrig var Liinahamari base for Petsamotrafikken i perioden april 1940 - juni 1941. Handelen var, efter det tyske angreb på Norge den 9. april 1940, Finlands og Sveriges eneste eksportvej vest på, for Sveriges vedkommende indtil lejdtrafiken via Göteborg indledtes.

Eksterne henvisninger

Petsamo – korridor till Norra ishavet
Engelsk bombräd mot Finland under andra världskriget (pdf-fil)

Byer i Murmansk oblast
Finlands historie
Danmarks Hurtigste Bil

Danmarks Hurtigste Bil (DHB) er en årlig dansk bilfestival som har været afholdt siden 1998. Tidligere blev den afviklet på Flyvestation Vandels arealer, men siden 2016 er den blevet afholdt på Padborg Park.

Historie 
Festivalen blev første gang arrangeret i 1998 på den nedlagte Flyvestation Vandel, hvor man kunne benytte landingsbanen til racerløb og andre konkurrencer. Med undtagelse af ét år som foregik på Padborg Park, blev alle festivaler til og med 2015 afholdt i Vandel. Festivalen havde 15.000 gæster over én weekend i 2015. I 2016 flyttede DHB til Padborg, efter at Bregentved Gods, ejeren af flyvestationen, og arrangørerne af festivalen ikke kunne blive enige om pris og vilkår for en ny kontrakt.

Det var Bil Magasinet som i 1998 startede Danmarks Hurtigste Bil. Indtil 2013 var festivalen ejet af magasinet V-Max. Da V-Max lukkede overtog selskabet Bazoom drift og ejerskab af DHB. I oktober 2015 var det selskabet bagved Padborg Park som overtog festivalen.

Referencer

Eksterne henvisninger 
 

Biler
Festivaler i Danmark
Etableret i 1998
Hurtigste Bil